SHAMAN-sovellusprojektin 11. viikkopalaveri

Aika: Torstai 21.4.2005 klo 12.20 – 13.05

Paikka: Ag C223.1

Läsnä:

Marko Andersson, 1. sihteeri

Mika Rinkinen, 2. sihteeri

Matti Törmä, puheenjohtaja

Timo Valonen

Jukka-Pekka Santanen

Lassi Paavolainen

Matti Levänen

Tero Toivonen

Pöytäkirja

Kokouksen avaus

Kokouksen avasi puheenjohtajana toiminut Matti Törmä klo 12.20. Puheenjohtaja pyysi saada nauhoittaa kokouksen käsiteltyjen asioiden myöhäisempää tarkistamista varten. Läsnäolijat hyväksyivät nauhoituksen.

Esityslistan hyväksyminen

Esityslistaan ei esitetty muutoksia.

Päätökset:

Esityslista hyväksyttiin sellaisenaan.

Edellisen viikkopalaverin pöytäkirjan tarkastelu

Jukka-Pekka Santanen kysyi edellisen viikkopalaverin pöytäkirjan 5. kohdassa olleesta maininnasta, jonka mukaan vaatimus sähköpostin automaattisesta lähetyksestä voidaan jättää pois vaatimuksista. Sovittiin, että vaatimus kirjataan vaatimusmäärittelyyn, mutta vaatimuksen prioriteetiksi asetetaan “Ei toteuteta projektin aikana”.

Päätökset:

Edellisen palaverin pöytäkirja hyväksytään sellaisenaan.

Projektipäällikön tilannekatsaus

Ajankäyttöraporttien tarkastelu

Kenelläkään osallistujista ei ollut huomautettavaa ajankäyttöraporteista. Jukka-Pekka Santanen esitti, että projektissa tuotettavista dokumenteista voidaan jättää toteuttamatta erillinen sovellussuunnitelma, koska erillisiä suunnitelmia on jo olemassa.

Projektin tila

Projektipäällikkö Marko Andersson kertoi projektin etenemisestä. Oliosuunnitelmassa kuvattujen moduulien ohjelmointi on aloitettu. Projektiryhmä tutustui Perlin HTML::Template -moduulin käyttöön Lassi Paavolaisen johdolla ja kävi tutustumassa AMAN-järjestelmän ulkoasuun yliopiston ATK-keskuksen palvelupisteessä. Vaatimusmäärittelyn uusi versio on valmistumassa.

Toteutettujen moduulien tarkastelu

Projektiryhmä esitteli toteuttamiaan, mutta vielä keskeneräisiä oliorakenteen mukaisia moduuleita yksinkertaisen www-käyttöliittymän sekä moduulien lähdekoodien avulla.

Muut esille tulleet asiat

Jukka-Pekka Santanen kysyi vaatimusmäärittelyn etenemisestä. Mika Rinkinen vastasi lähettävänsä ensi viikon aikana vaatimusmäärittelyn korjatun version sähköpostilistalle. Matti Levänen mainitsi, että tämänhetkisestä vaatimusmäärittelystä puuttuu kokonaan tietoturvaa käsitelevä osuus. Tero Toivonen ehdotti, että ylläpitäjän käyttöliittymän tietoturvasta kannattaa huolehtia käyttämällä salattuja HTTP-yhteyksiä.

Matti Törmä kysyi projektin aikana toteutettavista dokumenteista. Jukka-Pekka Santanen vastasi, että sovellussuunnitelman pois jättämisen jälkeen kirjoitettavia dokumentteja ovat sovellusraportti, järjestelmän asennusohjeet ja projektiraportti. Luokkien toiminnan yleinen kuvaus sisällytetään sovellusraporttiin.

Santanen kysyi toimenpiteistä, kun tietokannassa olevia tietoja on tarkoitus poistaa. Matti Levänen mainitsi tietosuojalaista, jonka mukaan henkilöistä kerättyjä tarpeettomia tietoja ei saa säilyttää rekistereissä.

Sovitaan seuraavan palaverin aika ja paikka

Seuraava viikkopalaveri pidetään torstaina 28.4, klo 12.15 projektitilassa Ag C223.1.

Kokouksen päättäminen

Puheenjohtaja päätti kokouksen klo 13.05.

Tehtävät

Lassi Paavolainen selvittää, löytyykö Perlille dokumenttien tekoa helpottavia työkaluja.

Jyväskylän yliopisto Tietotekniikan laitos SHAMAN-projekti	02.05.2005

3/3

SHAMAN-sovellusprojektin 11. viikkopalaveri

tevaultti

1995-11-21T17:41:00